b'\n_START_ARTICLE_\nG\xc3\xb6ttinger Hainbund\n_START_PARAGRAPH_\nG\xc3\xb6ttinger Hainbund  var en litter\xc3\xa6r gruppe eller digterkreds forbundet ved deres holdning til naturen og  med h\xc3\xa6ldning mod Sturm und Drang.  _NEWLINE_Gruppen dannedes 12. september 1772 i universitetsbyen G\xc3\xb6ttingen; medlemmerne havde l\xc3\xa6rt hinanden at kende dels gennem bidrag til det litter\xc3\xa6re tidsskrift G\xc3\xb6ttinger Musenalmanach der var dannet 1770 af Heinrich Christian Boie, dels ved f\xc3\xa6lles studier. Senest fra 1772 var dette tidsskrift gruppens taler\xc3\xb8r._NEWLINE_Deres naturbegejstring som modv\xc3\xa6gt til oplysningens rationalisme peger ganske vist p\xc3\xa5 en vis forbindelse til Sturm und Drang; alligevel er litteraturvidenskaben ikke enige om en klar tilordning._NEWLINE_Gruppen fandt en faderfigur i Friedrich Gottlieb Klopstock. Med h\xc3\xa6dringen af ham afgr\xc3\xa6nsede de sig samtidig mod Christoph Martin Wieland og hans stil. Johann Heinrich Vo\xc3\x9f skriver \xe2\x80\x9e[\xe2\x80\xa6] Hernach [\xe2\x80\xa6] a\xc3\x9fen wir, punschten, und zuletzt verbrannten wir Wielands Idris und Bildnis.\xe2\x80\x9c ("... s\xc3\xa5 spiste vi og drak punch og til sidst br\xc3\xa6ndte vi Wielands Idris og hans portr\xc3\xa6t"). Den 2. juli 1773 p\xc3\xa5 Klopstocks f\xc3\xb8dselsdag, som gruppen i rigt m\xc3\xa5l (ty ausgiebig) fejrede, kom det til en afbr\xc3\xa6nding af Wielands v\xc3\xa6rker. Der blev ogs\xc3\xa5 afbr\xc3\xa6ndt et billede af Wieland som en executio in effigie, sindbilledlig henrettelse._NEWLINE_Betegnelsen  skulle g\xc3\xa5 tilbage til Friedrich Gottlieb Klopstocks ode Der H\xc3\xbcgel und der Hain ("Bakken og lunden"?)._NEWLINE_P\xc3\xa5 en gennemrejse i 1774 lod Klopstock sig hylde af gruppens medlemmer; 1775 opl\xc3\xb8stes den da disse havde f\xc3\xa6rdiggjort deres studier og forlod byen._NEWLINE_Det var blandt andet i denne digterkreds at den s\xc3\xa5kaldte Anden Berliner Liederschule ("Zweite Berliner Liederschule") fandt en sangbar lyrik som de kunne bruge i deres bestr\xc3\xa6belser for at genopv\xc3\xa6kke sansen for forbindelsen af ord og toner og bringe den l\xc3\xb8dige kunstsang ud til en st\xc3\xb8rre kreds._NEWLINE_Et medlem af gruppen var Kieler-professoren C.F. Cramer der var et betydningsfuldt bindeled mellem dansk og tysk musik; han var blandt andet behj\xc3\xa6lpelig med af skaffe Weyse ophold hos J.A.P. Schulz i K\xc3\xb8benhavn.'